“ชูเกียรติ” ควัก 43 ลบ. เก็บหุ้น SABUY เฉียด 2 ล้านหุ้น ดึงความเชื่อมั่นนลท.
“ชูเกียรติ” ควัก 43 ลบ. เก็บหุ้น SABUY เฉียด 2 ล้านหุ้น ดึงความเชื่อมั่นนลท. ย้ำรายได้ปีนี้โต 100% ทะลุ 1 หมื่นลบ. ด้านราคาหุ้นร่วง 6 วันเป็นโอกาสเข้าเก็บเมื่ออ่อนตัว
“ชูเกียรติ” ควัก 43 ลบ. เก็บหุ้น SABUY เฉียด 2 ล้านหุ้น ดึงความเชื่อมั่นนลท. ย้ำรายได้ปีนี้โต 100% ทะลุ 1 หมื่นลบ.
13 มิ.ย. 2565

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า จากข้อมูลแบบรายงานการเปลี่ยนแปลงการถือหลักทรัพย์และสัญญาซื้อขายล่วงหน้าของผู้บริหาร (แบบ 59) โดยพบว่า นายชูเกียรติ รุจนพรพจี ประธานเจ้าหน้าที่บริหาร, กรรมการ บริษัท สบาย เทคโนโลยี จำกัด (มหาชน) หรือ SABUY เข้าเก็บหุ้น 2 รายการ เมื่อวันที่ 13 มิ.ย.2565
โดยรายการแรกเข้าซื้อหุ้นจำนวน 1,400,000 หุ้น ราคาหุ้นละ 22.35 บาท และซื้อหุ้นเพิ่มอีกจำนวน 525,000 หุ้น ราคาหุ้นละ 22.68 บาท รวมทั้ง 2 รายการซื้อจำนวนหุ้น 1,925,000 หุ้น คิดเป็นสัดส่วน 0.13% รวมมูลค่าซื้อขายทั้งหมด 43.20 ล้านบาท 
ด้านราคาหุ้น SABUY ปิดตลาดวันนี้(13 มิ.ย.65) อยู่ที่ระดับ 22.60 บาท ลบ 0.50 บาท หรือลดลง 2.16% ด้วยมูลค่าซื้อขาย 321.80 ล้านบาท ขณะราคาหุ้นปรับตัวลง 6 วันติด โดยนับตั้งหุ้นยืนที่ระดับ 24.80 บาท เมื่อวันที่ 6 มิ.ย.2565 จนถึงล่าสุดหุ้นปรับตัวลงแล้ว 9%
อนึ่งก่อนหน้านี้(12พ.ค.2565)นายชูเกียรติ รุจนพรพจี ประธานเจ้าหน้าที่บริหาร SABUY กล่าวว่า ในปีนี้บริษัทมั่นใจรายได้จะเติบโตประมาณ 100% จากปีก่อนประมาณ 2,300 ล้านบาท โดยมีธุรกิจใหม่ ๆ เข้ามาเสริม ซึ่งในช่วงไตรมาส 1/2565 รายได้และกำไรมีการเติบโต คาดในช่วงไตรมาส 2/2565 ก็จะมีการเติบโตอย่างต่อเนื่อง จากการขายธุรกิจ น่าจะส่งผลให้ปี 2566 จะมีรายได้มากกว่า 10,000 ล้านบาท